Data was extracted from:https://www.infomed.co.il/diseases/cytomegalovirus-infection/

המומחים של
Info
med
מסבירים:
ציטומגלו-וירוס (CMV) הוא נגיף נפוץ שיכול להדביק כל אדם. רוב האנשים אינם חשים שהם נדבקו ב-CMV כי הוא כמעט ולא גורם לסימפטומים. אך בקרב אנשים בעלי מערכת חיסונית חלשה או נשים בהריון ה-CMV עלול להיות מסוכן.
לאחר ההדבקה הראשונית ב-CMV הנגיף נשאר בגוף למשך כל החיים, לרוב בצורה רדומה. ה-CMV מועבר דרך נוזלי הגוף כמו חלב אם, רוק, שתן, דם וזרע. הסיכון לפתח מחלה כתוצאה מהדבקה ב-CMV עולה באנשים עם מערכת חיסונית חלשה.
נשים בהריון שמפתחות זיהום CMV פעיל עלולות לסכן את העובר במחלות שונות. לרוב אין צורך בטיפול תרופתי בנגיף למעט במקרים קשים.
סימפטומים
מבוגר בריא שנדבק ב-
CMV
יחווה מעט סימפטומים של עייפות, חולשה וכאבי שרירים אם בכלל. סימפטומים בולטים יותר יופיעו בעיקר אצל תינוקות שנדבקו ב-
CMV
ברחם או זמן קצר לאחר הלידה ואנשים עם מערכת חיסונית פגועה.
סימפטומים של CMV אצל תינוקות
הסיכון להעברת הזיהום ב-
CMV
מהאם לעובר במהלך ההריון הוא נמוך, אך עולה משמעותית כשהאם נדבקת ב-CMV בפעם הראשונה, לעומת מצב בו מתפרץ ה-CMV מחדש. מרבית התינוקות שנדבקו ב-
CMV
בהריון נראים בריאים לאחר הלידה ורק מקצתם יפתחו תסמינים עם הזמן, שהנפוץ ביותר הוא אובדן שמיעה. לפעמים מתפתח גם אבדן ראייה.
אצל חלק קטן מהתינוקות נוכל לראות סימפטומים של ההדבקה ב-CMV ברחם כבר בזמן הלידה:
צבע צהוב בעור ובעיניים (
צהבת
);
כתמים סגולים או פריחה בעור;
קטנים יחסית לגיל;
טחול מוגדל;
כבד מוגדל בעל תפקוד פגוע;
דלקת ריאות;
פרכוסים.
סימפטומים של CMV אצל אנשים בעלי מערכת חיסונית פגועה
אצל אנשים אלו המחלה הזו דומה ל
מחלת הנשיקה
הנגרמת על ידי הנגיף
EBV
. נגיף ה-CMV יכול לפגוע גם באיברים ספציפיים ולגרום ל:
-
פגיעה בראייה עד לכדי עיוורון.
-
דלקת ריאות.
-
שלשול.
-
כיבים במערכת העיכול שיכולים לגרום לדימומים.
-
דלקת של הכבד.
-
זיהום במוח
.
-
שינויים התנהגותיים.
-
פרכוסים.
תרדמת.
-
סיבות וגורמי סיכון
נגיף ה-
CMV
נשאר בגופינו לאחר ההדבקה למשך כל החיים. אצל אנשים בריאים ה-CMV רדום רוב הזמן ורק לעיתים נדירות הוא עובר הפעלה מחדש (
reactivation
). ההדבקה ב-
CMV יכולה להתרחש רק בתקופות בהן הנגיף עובר הפעלה מחדש.
דרך ההדבקה הנפוצה ביותר ב-CMV היא נגיעה בעיניים, באף או בפה לאחר נגיעה בנוזל גוף מאדם הנגוע ב-CMV. דרכי הדבקה נוספות הן מגע מיני לא מוגן, הנקה (CMV יכול לעבור בחלב אם מהאם לתינוק), בתרומת דם או אברים, דרך השליה מהאם לעובר בסמן ההריון או הלידה.
נגיף ה-CMV נפוץ מאד בכל רחבי העולם ולכן לא קיימים גורמי סיכון מיוחדים להידבקות בו.
אבחון ובדיקות
כאשר חושדים בזיהום ב-
CMV
באדם בריא, מבצעים
בדיקת נוגדנים ל-CMV
כדי לזהות נוגדנים שהגוף מייצר כנגד CMV בדם או בדיקות אחרות שנועדו לזהות את נגיף ה-CMV עצמו בדם, בנוזלי הגוף או בדגימת רקמה.
חשוב לבדוק
נוגדנים ל-CMV
לפני הכניסה להריון, כדי לבחון אם האישה חלתה בעבר ב-
CMV
. הסיכון למחלה במהלך ההריון נמוך מאד בנשים אלו. אם במהלך ההריון האישה נדבקת לראשונה ב-
CMV
אפשר לשקול ביצוע של בדיקת מי שפיר לראות האם גם העובר נדבק ב-CMV. לעיתים הצורך בבדיקה זו עולה כאשר מזהים מומים בבדיקת האולטרא סאונד.
אם ישנו חשש להדבקה ב-CMV מיד לאחר הלידה, חשוב להיבדק בשלושת השבועות הראשונים לאחר הלידה ולא מאוחר יותר.
לאנשים בעלי מערכת חיסונית פגועה, כמו חולי איידס או מושתלי איברים, מומלץ לבצע בדיקות סקר לנשאות
CMV
על מנת לבצע מעקב הדוק ולהימנע במידת האפשר מסיבוכי המחלה.
סיבוכים אפשריים
במקרים הנדירים בהם
CMV
גורם למחלה רצינית באדם בריא יתכנו סיבוכים הבאים:
מונונוקלאוזיס של
CMV
:
סימפטומים הדומים לאלה המופיעים במח
ל
ת הנשיקה, כמו כאב גרון, שקדים מוגדלים, בחילות ועייפות. צריך לשלול הדבקה ב-EBV, שהוא הגורם למחלת הנשיקה
.
תלונות במערכת העיכול:
נגיף ה-CMV יכול לגרום לכאבי בטן, שלשולים, חום, תהליך דלקתי במעי הכולל דם בצואה.
פגיעה בכבד:
תפקודו של הכבד יכול להיפגע.
פגיעה במערכת העצבים:
תוארו מספר מקרים של זיהומים במערכת העצבים ובעיקר אנצפליטיס כתוצאה מהדבקה ב-CMV.
סיבוכים ריאתיים:
ה-CMV יכול לגרום לזיהום ודלקת ברקמת הריאה.
קראו עוד:
וירוס CMV בהריון – ממה להיות מודאגים, אם בכלל
;
פענוח בדיקת נוגדנים ל-CMV
;
הסכנות והסיבוכים של נגיף ה-CMV
סיבוכי CMV אצל תינוקות
פגיעה בשמיעה.
-
פגיעה בראייה הכוללת איבוד ראייה מרכזי ופגיעות נוספות (רטיניטיס ואוביאיטיס).
-
פיגור שכלי.
-
הפרעות קשב וריכוז.
-
אוטיזם.
-
פגיעה בקואורדינציה.
-
היקף ראש קטן.
-
פרכוסים.
-
מוות.
טיפולים ותרופות
במיעוט המקרים בהם יש צורך בטיפול, קיימות תרופות אנטי- ויראליות שמעכבות את חלוקת נגיף ה-CMV. לצערנו, עדיין אין בנמצא טיפול שמסוגל לפגוע בנגיף בצורה ישירה.
מניעה
בגלל ש-CMV הוא נגיף נפוץ, ההימנעות היא כמעט בלתי אפשרית, אך חיונית בעיקר עבור נשים בהריון שלא חלו ב-CMV בעבר.
המניעה כוללת בעיקר צעדי היגיינה כמו רחיצת ידיים תכופה, הימנעות משימוש כל אוכל של אחרים, הימנעות ממגע בנוזלי גוף של אחרים וקיום יחסי מין בצורה בטוחה.